Paytextê Yunanîstanî Atina de kurdîstanijî û dostê înan Meydanê Akademia de ameyî têhet, pê rayraşîyayîşêkî îşxal û qirkerdişê dewleta tirke protesto kerdî.
Rayraşîyayîş rayberîya Têgêrayîşê Ciwanan ê Şorişgêran û Merkezê Kulturî yê Kurdan de ame kerdene. Rayraşîyayîş de posterê Rayberê Şarê Kurdî Abdullah Ocalanî, alayê PKK û KCKyî ameyî kiriştene. Çalakîkeran sloganê sey 'Kiştox Erdogan', 'Biciwîyo Serek Apo', 'Bêserek cuye nêbena' vatî.
Rayraşîyayîşî heta verê Sersefîrîya Tirkîya dewam kerd. Polîsan verê sersefîrîye girewt. Qiseykerdişan ra dima îşxalê dewleta tirke ameyî şermezarkerdene.
